অনেক মা অভিযোগ করেন, শিশুরা সবজি খেতে চায় না। এ ক্ষেত্রে সবজি খেতে না চাইলে সবজি সেদ্ধ করে চটকিয়ে বড়া ভেজে দিলে বা নুডলসে মিশিয়ে দিলে বাচ্চারা পছন্দ করবে। মাংসের বদলে বার্গারের রুটির ভেতর সবজির চপ বানিয়ে দেওয়া যেতে পারে। তবে কোনো রান্নাতেই অতিরিক্ত তেল এবং ঝাল ব্যবহার করা থেকে বিরত থাকতে হবে। আর নুডলসে টেস্টিং সল্ট ও সয়া সস ব্যবহার না করে একদম সাধারণভাবে রান্না করে তাদের খাওয়ানোর অভ্যাস করাতে হবে প্রথম থেকেই। কেননা, টেস্টিং সল্ট ও সয়া সস শিশুদের স্বাস্থ্যের জন্য খুব ক্ষতিকর।